I pored duge tradicije motociklizma u Subotici, trebao je ceo vek da naš grad iznedri jednog asa koji bi bio dostojan evropske ili svetske scene. O reliju Pariz- Dakar, nekada je cela Jugoslavija čitala u ilustrovanim magazinima ili gledala po neki snimak iz Evrovizijske razmene.

Tada, to je izgladalo prilično daleko, kao avantura za takmičare iz zemalja gde je auto moto industrija dovoljno snažna i gde se vije gnezdo najboljih i najhrabrijih vozača.

Auto – moto trkalište u Subotici, šezdesetih (na Somborskoj kapiji)

Da je tada neko rekao da će i jedan naš sugrađanin učestvovati u ovoj trci i pokazati da nismo od juče i da i mi znamo nešto o motociklima…ko bi mu verovao?

Pomalo smo se navikli da je Gabor Sagmajster redovan na „Dakar“ reliju. Tek kada pogledamo ovaj uspeh očima nekoga iz prošlosti ili budućnosti, možemo sagledati da Gabor danas piše istoriju motociklizma Subotice i Srbije.

Najpoznatiji motociklista Srbije, sedmostruki šampion države u moto krosu i 11 puta viceprvak u toj teškoj disciplini, 46-godišnji Subotičanin otputovao je na svoj 11. DAKAR RELI.

-„Od starta ću krenuti oštro, pun gas…pa šta bude da bude, na Dakaru nikada ništa nije sigurno“ – kaže Gabor, neobično snažan i uporan motokros šampion. Jedini iz Srbije koji je toliko puta završio ovaj najveći maraton na svetu, koji 6. januara počinje u Limi, glavnom gradu Perua, potom se nastavlja u Boliviji i završava 20. januara u Kordobi u Argentini. Trasa relija koja je zacrtana van puteva dugačka je preko 8.000 kilometara a kada se tome doda kilometraža od bivaka do starta etapa, kojih ima 14 i od cilja etapa pa do bivaka, dolazi se do brojke od oko 10.000 kilometara, koje će morati da predju takmičari sa automobilima, motociklima, kamionima, kvadovima i u klasi SxS. Na startu se očekuje ukupno oko 400 vozila.

Sa Sagmajsterom su sa beogradskog aerodroma krenuli i njegov kondicioni trener iz Subotice, Zoran Ivanović, novinar RTS-a Predrag Peđa Milinković i novinar RT Vojvodina Mark Zakinski.

--- reklama ---

--- reklama ---